Valerie Jean Solanas ( 1936 - 1988 ) , var norður-amerískur , sálfræðimenntaður rithöfundur . Hún er einkum þekkt fyrir morðtilræði gegn listamanninum , Andy Warhol ( 1928 - 1987 ) , árið 1968 , ári eftir , að hún gaf út kvenveldisávarpið eða „ SCUM Manifesto . “ Kverið markar þáttaskil í kvenfrelsunarfræðunum . Ofstopi , ofbeldi , hatur og öfgar hafa þó ævinlega sett mark sitt á kvenfrelsunarbaráttuna . Í kverinu leggur Valerie þunga áherslu á gildi ofbeldis í byltingarkenningu sinni . Með útgáfunni skipaði hún sér í úrvalssveit kvenbyltingarstjórnleysingjanna , ásamt t.d. sálfræðingnum og sállækninum , Phylis Chester ( f. 1940 ) . Áberandi kvenfrelsarar á borð við heimspekinginn , Ti-Grace Atkinson ( f. 1938 ) , og lögfræðinginn , Floryncy Rae Kennedy ( 1916 - 2000 ) , töldu hana „ fyrstu framúrskarandi hetju baráttunnar fyrir kvenréttindum “ og „ hetju kvenfrelsunarhreyfingarinnar . “ Kvenveldisávarpið veitti margvíslegan innblástur herskáum baráttuhreyfingum kvenfrelsara eins og samkynhneigðu hefndarenglunum ( Lesbian Avangers ) og skæruliðastelpunum ( Guerilla Girls ) . Ávarpið hefur hins vegar miklu víðtækari skírskotun í kvenfrelsunarhreyfingunni . Það er herkænskubiblía kvenfrelsaranna , mikilvægur hugmyndafræðigrundvöllur þriðju bylgju kvenfrelsunar - og þeirrar fjórðu , sem hófst fyrir áratugi eða svo . Látum Valerie hefja upp raust sína : Karlmaðurinn stjórnar samfélaginu , enda þótt hann beri hvorki skynbragð á rétt né rangt . Hann er samviskulaus , firrtur sjálfi . Þar sem hann er ófær um að vinna með öðrum og þrúgaður af eðlislægri samkeppni , vaknar þörfin fyrir leiðsögn og stjórnun að ofan . Þess vegna skapaði hann yfirvöld af ýmsu tagi og sá til þess , að þau væru karlkyns til að styrkja eigin karlmennskuímynd . En karlinn er dauðhræddur við aðra kynbræður sína . Því leitast karlmenn við að vera eins , kynstofn einn og samur . „ Hann hefur þó döngun í sér til að vera frábrugðinn öðrum að því marki að gangast við viljaleysi sínu og þránni til að vera kona , þ.e. öfugkynsþrá . “ Þeir , sem lengst ganga , eru klæðskiptingar , kvendrottningar . Karlinn er svekktur yfir því að vera ekki kona , vera ófullkominn , og verða stöðugt fótaskortur . Karlinn fann upp trúarbrögð og heimspeki til að reyna að ráða bót á tilgangsleysi sínu , fylla upp í innra tóm sitt . Í list sinni leitast hann við að færa sönnur á , að hann sé konunni fremri , jafnvel þótt honum sé ofviða að skapa . Reyndar hryllir hann við menningu , fólki , borgum og aðstæðum , þar sem þarf að ná sambandi við fólk , því hann er aflokaður í sjálfum sér , ófær um að teygja sig til annars fólks , tilfinningalega einangraður . „ Karlinn ... situr á svikráðum og einu viðeigandi viðhorfin í karlasamfélaginu eru tortryggni og kaldhæðni . “ Brýna nauðsyn ber til að bylta slíku samfélagi eins og gefur að skilja , stofna samfélag skynsemisvera . „ Þegar best lætur er samfélag vort drepleiðinlegt , að engu leyti boðlegt konum . Það liggur fyrir ábyrgum konum , sem láta sig samfélagið varða og sækjast eftir unaði og spennu , að velta ríkisstjórninni úr sessi ; uppræta peningakerfið , innleiða fulla sjálfvirkni og eyða karlkyninu . “ „ Lög , ríkistjórn og leiðtogar eru ónauðsynlegir í samfélagi skynsemisvera , sem búa yfir samhygð ; fullskapaðar og firrtar þörf fyrir samkeppni . “ Ást skynsemisveranna er mikilvæg : „ Ást getur ekki blómstrað í samfélagi peninga og inntakslausrar vinnu ; þörf er fullkomins frelsis á sviði efnahags og einkalífs ; [ þörf er ] frístunda og tækifæra til að sinna í algleymi líferni , sem er tilfinningalega fullnægjandi [ og ] að lifa meðal þeirra , sem metnir eru að verðleikum ; [ þörf er ] lífernis , þar sem hnýtt eru sterk vináttubönd . “ Fólk á ekki að þurfa að vinna meira , heldur en tvær til þrjár stundir á dag í mesta lagi . „ En það eru ómennskar ástæður fyrir því , að karlar vilja halda í peningakerfið ; til að ástunda kynlíf með konum ( pussy ) í þeirri von að verða heilar mannverur ; til að blekkja með nytsemistálsýninni , því ófærir um ást verða karlmenn að starfa ; til að stjórna og beita valdi ; til að bæta upp meðfætt ástleysi , gefa peninga ; til að skapa markmið og tilgang ; til að leggja grundvöll að föðurhlutverkinu , sem er geðveiki líkast , þ.e. að stjórna og ráðskast með börn og girnast dætur sínar . “ ... „ Útrýming launavinnu mun ... frelsa konur undan oki karla , en ekki fjárhagslegt jafnrétti . “ Eins og gefur að skilja er um að ræða kvenbyltingu : „ Því karlbyltingarmaður er skrumstæling ; þetta er samfélag karlanna , hannað af karlinum til að fullnægja þörfum hans . Hann er aldreii ánægður , því hann er ófær um ánægju . Þegar allt kemur til alls , er bylting karlsins uppreisn gegn eigin eðli . “ Því eru örlög kvenna sjálfgefin : „ Konan mun , hvort sem henni líkar betur eða verr , taka öll völd í fyllingu tímas , jafnvel þótt væri bara af þeirri einu ástæðu , að hún neyðist til þess – þegar öllu er á botninn hvolft hverfur karlinn af sjónarsviðinu . “ En ætli karlar eygi vonarglætu ? Það „ rennur sífellt skýrar upp fyrir þeim [ körlum ] , að hagsmunir kvenna séu þeirra hagur ; að þeim sé einungis fært að lifa fyrir tilstuðlan kvennanna ; að aukin hvatning til kvenna til að lifa lífi sínu og rætast sem konur , en ekki karlar , geri hann sjálfan lífvænlegri . Þeim er orðið ljóst , að auðveldara sé að lifa fyrir tilstuðlan kvenna , heldur en að hrifsa til sín eiginleika þeirra , ... “ Áður en sjálfvirknin hefur verið innleidd og vélar koma í stað karla „ ætti karlinn að gera konunni gagn , þjóna henni til borðs , hlaupa eftir duttlungum hennar , hlýða hverju og einu boði hennar , beygja sig fullkomlega í duftið fyrir henni , ... “ Það er ofur skiljanlegt háttalag í ljósi eftirfarandi : „ Á sama hátt og mannverur hafa æðri tilverurétt , heldur en hundar , því þær eru þróaðri og hafa yfirburðavitund , hafa konur æðri tilverurétt , heldur en karlar . “ Beygi hann sig í duftið með ofangreindum hætti , kynni að vera von , því líf konunnar snýst um að skapa tengsl , láta ljós sitt skína , elska og vera hún sjálf . Líf karlsins snýst um að framleiða sæði . “ ... „ [ L ] íf konunnar snýst [ ennfremur ] um að skoða , uppgötva , finna upp , leysa vanda , skapa hnyttinyrði og semja tónlist – allt í anda ástarinnar . “ Sæðisframleiðendurnir gætu líka reynt að sækja um inngöngu í hjálparsveitir kvenna til að bjarga skinni sínu , enda þótt „ [ s ] érhver karlmaður gangi ekki að því gruflandi , að hann sé jafnvirði skíts . “ En þrátt fyrir þetta er „ karlinum ljóst , að upplýst og vitundarvakin kvenþjóð boðar hans skapadægur . “ Karlinn er bágstödd vera , ef veru skyldi kalla , því „ [ k ] arlinn er þróunarslys ... ófullkomin kona , fóstureyðing í lifanda lífi , ónýtur á erfðavísisstigi . “ ... „ Karlinn er skertur , býr við tilfinningalega takmörkun . Karlmennska er skerðingarsjúkdómur og karlar eru tilfinningalegir krypplingar . Karlinn er að öllu leyti sjálfhverfur , gildra sjálfum sér , ófær um samúð og samkennd , ást , vináttu og blíðu . Hann utangarðseining , ófær um að stofna til sambands við annað fólk . Viðbrögð hans eru einvörðungu eðlislæg , firrt vitundarstjórn ; greindin er tæki , sem stjórnað er af hvötum og þörfum hans ; ástríða er honum fjarri sem og andleg samskipti ; hann skynjar ekkert annað , heldur en innri hræringar . Hann er hálfdauður , fáskiptið dauðyfli , ófær um að veita og þiggja unað eða hamingju ; ... “ Karlinn er „ ... uppnagaður af sektarkennd , ótta og óöryggi ; tilfinningum , sem eiga rætur í karleðlinu ... “ En snúum okkur af að byltingunni . Afhausarafélagið ( SCUM – Society for Cutting up Men ) leiðir byltinguna . Forystusveitin er skipuð úrvalskonum , afhausurum . Afhausarar eru „ konur , sem búa yfir sjálfsstjórn og eru eftir atvikum viti bornar ( cerebral ) og eru nánast firrtar þörf fyrir kynlíf ; eignir hefta þær ekki , ei heldur aðlaðandi viðmót , háttprýði , almenningsálit , siðvendni , virðing fyrir fábjánum , ... “ „ [ E ] f mikill meirihluti kvenna væru afhausarar ( SCUM ) , myndu þær á nokkrum vikum hrifsa til sín öll völd með því að leggja niður vinnu og þar með lama alla þjóðina . “ ... „ Ef konur gæfu karla upp á bátinn og neituðu að hafa saman við þá að sælda nokkru sinni , alla karla þ.m.t. ríkisstjórn , þá yrði hagkerfi þjóðarinnar lagt í rúst . “ Konur gætu einnig náð fullkomnum yfirráðum yfir körlum , jafnvel án þess að yfirgefa þá í ljósi yfirburða sinna og valds . „ Í heilbrigðu samfélagi myndi karlinn vera hlýðinn konunni , því eiginlega er karlinn auðsveipur og leiðitamur , lætur sér ljúfur lynda drottnun sérhverrar konu , sem hefur nennu til þess að drottna yfir honum . . “ Í ljósi þessa stendur baráttan milli afhausara og pabbastelpna , sem m.a. eru alúðlegar , skynlausar , ósjálfstæðar , smeykar , kúgaðar , háttprúðar , siðvæddar , aðgerðafælnar , og þurfa sterkan karlmann sér við hlið . „ Það þarf reyndar ekki nema lítinn hóp afhausara til að taka völdin innan árs með því að tæta í sundur kerfið , eyða völdum eignum og myrða . “ Úrvalssveitin er skipuð drápsmönnunum . „ Afhausarnir munu ganga milli bols og höfuðs á öllum körlum , sem ekki eru skráðir í hjálparsveitir þeirra . Það eru karlar , sem eru mauriðnir við að tortíma sjálfum sér ... “ Játning þeirra skal hljóma : „ Ég er skíthæll , já , lúalegur , fyrirlitlegur skíthæll . “ Í kvenveldinu skyldu konur ekki ganga að því gruflandi , að „ [ k ] arlinn [ sé ] ómannleg skepna , ... sem eðli sínu samkvæmt [ sé ] blóðsuga , tilfinningalegt sníkjudýr . Þess vegna er líf hans ekki réttlætanlegt úr siðferðilegu sjónarhorni séð , þar sem enginn hefur rétt til að lifa á kostnað annarra . ... Því er tortíming karlkynsins réttlát og góð gjörð , sem kemur konum vel , samtímis því að vera líknargjörningur . “ En það er ekki víst , að til þessa komi , því til viðbótar hinum sígildu stríðum , fækkar karlmönnum sökum fíkniefnadauða og öfug - eða samkynhneigðar , þ.e. hann gengst við því að vera kona . “ Fyrir og eftir byltingu ( þ.e. sé körlum enn til að dreifa ) verða konur að halda vöku sinni m.a. vegna þess , að kynlíf karlsins er dýrslegt : „ Það er karli upphafning , sé hann kallaður dýr ; hann er vél , gangandi reður ... þráhyggja hans er að serða . “ Skýring er vandfundin : „ Sjálfsfróun dugar til að losa spennu . Spennulosun er því ekki svarið . Það er ekki styrking sjálfsins , því hún skýrir ekki samfarir við lík og hvítvoðunga . ... Samfarir eru því örvæntingarfull áráttuhegðun , viðleitni karlsins til að sýna fram á , að hann sé ekki vanvirkur , sé ekki kona . En [ engu að síður ] er hann vanvirkur og langar að vera kona . Karlinn er ófullgerð kona og leitast því við í lífi sínu að verða [ alvöru ] kona . “ Hann umgengst konur , vingast við þær og staðhæfir , að dæmigerðir eiginleikar kvenna séu í rauninni hans , þ.e. „ tilfinningaþróttur og sjálfstæði , dugur , atorka , ákveðni , sjálfsstjórn , hlutlægni , skörungsskapur , hugrekki , ráðvendni , fjör , styrkur , manngerðarþroski , fágæti og svo framvegis . Einkennum sjálfra sín varpa þeir yfir á konur : hégóma , léttúð , smámunasemi , breyskleika og svo framvegis . “ En hvernig skyldi æxluninni vera háttað í kvenveldinu ? Þegar hér er komið sögu gæti vel verið , að kvenkarlarnir væru ekki lengur tilkippilegir , þar eð kynmök eru vörn karlsins gegn ósk sinni um að vera kona . Upphafsmaður sálgreiningarinnar , Sigmund Freud ( 1856 - 1939 ) , hafði nefnilega á röngu að standa í kenningu sinni um fyðilöfund kvenna : „ Konur ... ala ekki á fyðilöfund ; karlar [ aftur á móti ] þjást af láfuafbrýði . “ Það eru raunar öll tormerki á kynlífsástundun : „ Kynlíf er athvarf hinna skynlausu . Og því skynlausari sem konan er , því dýpra hefur hún gefið sig á vald karlmenningunni . Í hnotskurn ; því viðkunnanlegri sem hún er , því graðari er hún . ... Viðmótsþýðustu konurnar í samfélagi voru eru með brókarsótt . “ Kynlíf „ er reynsla í einmannaleika , ófrjó , stórkostleg tímasóun . Konur geta auðveldlega – miklu auðveldar , heldur en þær grunar – afmáð kynhvötina , svo þær sitji algjörlega við eigin stjórnvöl og frjálsar að því að stofna til gildra sambanda og athafna ; ... “ Það verður að leita annarra leiða við æxlun . Það er ekki einvörðungu , að kynlíf sé tímasóun , heldur býður faðirinn hættunni heim : „ Faðirinn elskar ekki börn sín , því hann er tilfinningalega bæklaður . ... sorp . “ ... „ Áhrif feðra hafa orðið til þess að tæra veröldina með karlmennsku . “ ... „ Æxlun án aðkomu karla er tæknilega kleif .... Við þurfum að láta hendur standa fram úr ermum í þeim efnum . Varðveisla karlsins er ónauðsynleg , jafnvel þótt litið sé til hins vafasama tilgangs að æxlast . “ Einnig áskilur Vísir sér rétt til að fjarlægja ærumeiðandi eða ósæmilegar athugasemdir og ummæli þeirra sem tjá sig ekki undir eigin nafni .